text: Unge håndværkere kæmper om VM-medaljer
  17 oktober 2017 kl. 12.52
  Tre unge håndværkere er med på det danske landshold, der kæmper om de øverste pladser ved WorldSkills 20017 i Abu Dhabi. Blandt dem er 21-årige René Kling Hansen fra Haderslev.
  Det er verdens allerbedste lærlige, der i de her dage dyster mod hinanden i Abu Dhabi.
  René Kling Hansen er til daglig i lære som industritekniker hos Valmont i Rødekro, men på det danske landshold stiller han op i CNC-drejning.
  Forud er gået flere måneder med træning,  men først den 19. oktober bliver de nye verdensmestre kåret.
  René Kling Hansen blev tirsdag færdig med sine opgaver og tror på et godt resultat.
  - Jeg synes, det er gået rigtig godt, men konkurrencen er tæt , fortæller René Kling Hansen, til TV SYD.
  René Kling Hansen, lærling, Haderslev: "Jeg synes, det er gået rigtig godt, men konkurrencen er tæt."
  Den konkurrence, som René Kling Hansen deltager i, byder på nye udfordringer hver dag. Han har i alt 4 timer hver dag til at klare opgaven.
  - Det er super spændende oplevelse at være hernede, men de andre er rigtig dygtige, så det er svært at spå om resultatet, siger han til TV SYD. 
  15 talentfulde unge håndværkere repræsenterer Danmark ved VM. Blandt dem er også bygningmaler Rebekka Guldbrand Vedstesen fra Ansager og møbelsnedker Jacob Primdahl Abrahamsen fra Vejle.
  